Hronská pahorkatina

Hronská pahorkatina je geomorfologický podcelok Podunajskej pahorkatiny. Zaberá územie medzi riekami Žitava, Hron a Dunaj. 

 Vymedzenie 
Podcelok sa nachádza východne od centrálnej časti Podunajskej pahorkatiny. Na severe Hronskú pahorkatinu ohraničujú Štiavnické vrchy s podcelkami Kozmálovské vŕšky a Hodrušská hornatina a pohorie Pohronský Inovec s podcelkom Veľký Inovec. Západným smerom leží Žitavská a Nitrianska niva, v juhozápadnej časti Podunajská rovina. Južnú hranicu vymedzuje rieka Dunaj so štátnou hranicou, v strednej časti sa nachádza Čenkovská niva. Východným smerom pokračuje Podunajská pahorkatina Hronskou nivou.

 Delenie 
Krajinný podcelok sa delí na 7 častí:
 Bešianska pahorkatina
 Chrbát
 Belianske kopce
 Búčske terasy
 Hurbanovské terasy
 Hronská tabuľa
 Strekovské terasy

 Chránené územia 
Na území Hronskej pahorkatiny ležia maloplošné chránené územia:
 Parížsky močiar – národná prírodná rezervácia
 Patianska cerina – národná prírodná rezervácia
 Vŕšok – prírodná rezervácia
 Mašan – prírodná rezervácia
 Pod Starým vrchom – prírodná rezervácia
 Búčske slanisko – prírodná rezervácia
 Kratina – prírodná rezervácia
 Chotínske piesky – prírodná rezervácia
 Drieňová hora – prírodná rezervácia
 Bíňanský rybník – prírodná rezervácia
 Marcelovské piesky – prírodná rezervácia
 Mužliansky potok – prírodná pamiatka
 Arborétum Mlyňany – chránený areál
 Rúbaniansky park – chránený areál
 Pribetský háj – chránený areál
 Marcelovský park – chránený areál
 Alúvium Paríža – chránený areál
 Svätopeterský park – chránený areál

 Doprava 
Južným okrajom územia vedie cesta I/63 (Komárno – Štúrovo), strednou časťou cesta I/75 (Nové Zámky – Lučenec) a I/51 (Nitra – Hontianske Nemce) a severným okrajom i I/65 (Nitra – Nová Baňa) a európska cesta 58 v trase rýchlostnej cesty R1. Železničnú dopravu zastupujú trate Bratislava – Štúrovo, Nové Zámky – Zvolen, Štúrovo – Levice a Leopoldov – Kozárovce.

 Referencie 

Kategória:Geomorfologické podcelky na Slovensku
Kategória:Podunajská pahorkatina
Kategória:Pahorkatiny na Slovensku
Kategória:Pomenovania podľa Hrona